Source: http://tampere.cloudnc.fi/fi-FI/Toimielimet/Kaupunginvaltuusto/Kokous_1722020/Korkeimman_hallintooikeuden_paatos_kanta(125753)
Timestamp: 2020-02-18 01:55:35+00:00
Document Index: 13448770

Matched Legal Cases: ['§ 24', '§ 130', 'kko\n', '§ 20', '§ 21', '§ 22', '§ 23', '§ 25', '§ 26', '§ 27', '§ 28']

Korkeimman hallinto-oikeuden päätös kantakaupungin yleiskaavaa 2040 koskevassa asiassa | Tampere esityslistat ja pöytäkirjat
Korkeimman hallinto-oikeuden päätös kantakaupungin yleiskaavaa 2040 koskevassa asiassa
Kaupunginvaltuusto, kokous 17.2.2020
§ 24 Korkeimman hallinto-oikeuden päätös kantakaupungin yleiskaavaa 2040 koskevassa asiassa
Kaupunginhallitus, 4.2.2020
Kaupunginvaltuusto hyväksyi 15.5.2017 § 130 Tampereen kantakaupungin yleiskaavan 2040. Pirkanmaan elinkeino-, liikenne- ja ympäristökeskus, Liikennevirasto, Pirkanmaan maakuntamuseo sekä neljä yksityistä tahoa valittivat päätöksestä Hämeenlinnan hallinto-oikeuteen. Liikennevirasto peruutti valituksensa.
Hämeenlinnan hallinto-oikeus hyväksyi päätöksellään 10.7.2018 Pirkanmaan ELY-keskuksen ja Pirkanmaan maakuntamuseon valitukset osittain ja kumosi kaupunginvaltuuston päätöksen Tampereen kantakaupungin yleiskaavan 2040 hyväksymisestä seuraavilta osin:
1. Kaavakartalla 1 Paasikiventien pohjoispuolella sijaitseva keskustatoimintojen ja virkistyksen sekoittunutta aluetta koskeva kaavamerkintä (Hiedanranta).
2. Kaavakartalla 1 VAK-ratapihan alueella olevat palvelujen ja työpaikkojen sekoittunutta aluetta ja keskustatoimintojen aluetta osoittavat merkinnät sekä etelän kasvusuuntaa ja kasvun vyöhykettä koskevat kehittämisperiaatemerkinnät.
3. Kaavakartan 1 yleismääräys, jonka mukaan yleiskaavan RA- ja R-alueilla yleiskaavaa voidaan käyttää MRL 72 §:n mukaisesti rakentamisen ohjaamiseen sekä rakennusoikeuden määrää koskevat määräykset.
4. Kaavakartalla 1 Kalevan RKY-alueella olevat kehittämisperiaatemerkinnät kasvun vyöhyke ja elinvoiman vyöhyke.
Tampereen kaupunki haki Hämeenlinnan hallinto-oikeuden päätökseen valituslupaa ja muutosta korkeimmalta hallinto-oikeudelta siltä osin kuin hallinto-oikeus oli kumonnut kaupunginvaltuuston päätöksen. Myös yksi yksityinen taho haki valituslupaa korkeimmalta hallinto-oikeudelta. Korkein hallinto-oikeus myönsi välipäätöksellään 12.11.2018 Tampereen kaupunginhallitukselle valitusluvan, ja hylkäsi päätöksellään yksityisen tahon valituslupahakemuksen.
Korkein hallinto-oikeus antoi asiassa päätöksen 17.1.2020. Korkein hallinto-oikeus kumosi Hämeenlinnan hallinto-oikeuden päätöksen Tampereen kaupunginhallituksen valituksesta siltä osin kuin hallinto-oikeus on kumonnut kaupunginvaltuuston päätöksen. Pirkanmaan ELY-keskuksen ja Pirkanmaan maakuntamuseon valitukset Tampereen kaupunginvaltuuston päätöksestä, siltä osin kuin asiasta on korkeimmassa hallinto-oikeudessa kysymys, hylättiin.
Kantakaupungin osayleiskaava 2040 on kuulutettu voimaan 20.9.2018 (osin) ja 20.1.2020.
Korkeimman hallinto-oikeuden päätös 17.1.2020 taltio 119 merkitään tiedoksi.
Yleiskaavapäällikkö Pia Hastio, puh. 040 8016 917 ja lakimies Patricia Nikko, puh. 0400 239 710, etunimi.sukunimi@tampere.fi
Pia Hastio, Patricia Nikko
Korkeimman hallinto-oikeuden päätös 17.01.2020.pdf (pdf, 1900 kt)
Kuuntele Korkeimman hallinto-oikeuden päätös 17.01.2020.pdf
§ 20 Läsnäolo- ja puheoikeus
§ 21 Tiedoksi merkittävät asiat
§ 22 Muutokset vuoden 2020 talousarvion investointeihin
§ 23 Kiinteistö Oy Tampereen Monitoimiareenalle myönnettävä lainarahoitus
§ 25 Tukea vanhenemiseen - Suunnitelma ikääntyneen väestön tukemiseksi ajalle 2020-2023
§ 26 Valtuustoaloite pysäköinninvalvonnan laajentamiseksi viikonloppuiltoihin ja -öihin - Juhana Suoniemi
§ 27 Kokouksessa jätetyt valtuustoaloitteet
§ 28 Kokousraportit